సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘రంగస్థలం’వసూళ్లు, ఇక లాభాలే లాభాలు!
ఇప్పటి వరకూ రామ్ చరణ్ కెరీర్ లో అత్యధిక వసూళ్లను సాధించిన సినిమాగా ‘మగధీర’ఉండింది. తొమ్మిదేళ్ల కిందట వచ్చిన ఆ సినిమా అప్పటి వరకూ ఉన్న ఇండస్ట్రీ వసూళ్ల రికార్డులను బ్రేక్ చేసి కొత్త రికార్డులను స్థాపించింది
Samayam Telugu | Updated:
Apr 4, 2018, 06:42PM IST
ఇప్పటి వరకూ రామ్ చరణ్ కెరీర్ లో అత్యధిక వసూళ్లను సాధించిన సినిమాగా ‘మగధీర’ఉండింది. తొమ్మిదేళ్ల కిందట వచ్చిన ఆ సినిమా అప్పటి వరకూ ఉన్న ఇండస్ట్రీ వసూళ్ల రికార్డులను బ్రేక్ చేసి కొత్త రికార్డులను స్థాపించింది. 70 కోట్ల రూపాయల వసూళ్లతో అప్పట్లో మగధీర కొత్త రికార్డును సెట్ చేసింది. ఆ తర్వాత చాలా సినిమాలు ఆ వసూళ్ల రికార్డును బ్రేక్ చేశాయి. అయితే ఇప్పుడు వాటన్నింటినీ బ్రేక్ చేస్తూ రామ్ చరణ్ సినిమా ‘రంగస్థలం’ దూసుకెళ్తోంది.
చరణ్ కెరీర్ లో అత్యధిక వసూళ్ల సినిమాగా నిలుస్తోంది ‘రంగస్థలం’. మగధీర రికార్డును అధిగమించేయడం ద్వారా ఈ సినిమా చరణ్ కు కొత్త ఫీట్ గా మారింది. ఈ సినిమా డిస్ట్రిబ్యూటర్స్ షేర్ విషయంలో 80 కోట్ల రూపాయల మార్కును కూడా దాటేసి.. బ్రేక్ ఈవెన్ దశకు వచ్చేసిందని ట్రేడ్ ఎనలిస్టులు అంటున్నారు. ప్రీ రిలీజ్ మార్కెట్ లో ఈ సినిమా దాదాపు 80 కోట్ల రూపాయల వ్యాపారాన్ని చేసింది. ఇప్పుడు ఆ మొత్తం డిస్ట్రిబ్యూటర్లకు వచ్చేసినట్టే అని.. ఇక పై ఈ సినిమాకు వచ్చేవి లాభాలే అని విశ్లేషకులు అంటున్నారు.
ఇక రేపు ‘చల్ మోహన్ రంగ’ సినిమా విడుదల అవుతున్నప్పటికీ.. రంగస్థలంపై ప్రభావం స్వల్పమే అని, వసూళ్లు హోరు కొనసాగే అవకాశం ఉందని ట్రేడ్ విశ్లేషకులు అంటున్నారు. రంగస్థలం డిస్ట్రిబ్యూటర్స్ షేర్ విషయంలోనే సునాయాసంగా వంద కోట్ల రూపాయల మార్కును అందుకోవడం ఖాయమని, నాన్ బాహుబలి రికార్డ్స్ లో ఈ సినిమా కొత్త రికార్డును సెట్ చేస్తుందని చెబుతున్నారు.